b"\n_START_ARTICLE_\nZupu\n_START_PARAGRAPH_\nZupu (kinesisk: \xe6\x97\x8f\xe8\xb0\xb1, pinyin: Z\xc3\xbap\xc7\x94, Wade-Giles: Tsu-p'u) er en kinesisk slektsklans register, med beskrivelse av historien (eller legendene) om slektens historiske r\xc3\xb8tter, slektsleddene i mannlig linje, og gjerne litt om slektens mer fremst\xc3\xa5ende medlemmer. Slike registre oppdateres gjerne av den eldste i generasjonen, som s\xc3\xa5 overlater oppgaven til neste generasjon._NEWLINE_I kinesisk tradisjon anses zupuoppdatering (\xe4\xbf\xae\xe6\x97\x8f\xe8\xb0\xb1, Xi\xc5\xab z\xc3\xbap\xc7\x94, Hsiu tsu-p'u) som en sv\xc3\xa6rt viktig oppgave, og det finnes slike registre som g\xc3\xa5r tusenvis av \xc3\xa5r tilbake. _NEWLINE_Det overveldende flertall av registrene forvaltes privat innen slekten, men det er ogs\xc3\xa5 saamlinger av dem i  Pekinguniversitetet, Shanghaibiblioteket, Cornell University og Toyo Bunko."